《和黄鲁直平原郡斋秋还二首 其一》
宋代·邢居实

木落天高忆旧居，几时归去带经锄。黄花烂漫无人折，柿叶翻红正好书。

作者简介：（1068—1087）郑州阳武人，字惇夫。邢恕子。幼以奇童称。八岁作《明妃引》，知名于世。神宗元丰中，游孙觉、李常之门。所宗师者司马光、吕公著等，所从游者苏轼、黄庭坚、晁补之等。年十六、七岁，擅文章。有《呻吟集》。